ועדת הפנים והגנת הסביבה, כנסת 24, פרוטוקול מספר 136, 2022-05-25 09:00

וליד טאהא: בוקר טוב, היום אנחנו דנים בשני נושאים, הצעות לאכרזות, הצעת אכרזה על שמורת טבע המסרק (תיקון) התשפ"ב-2021, הצעת אכרזה על שמורת טבע יטבתה (תיקון) התשפ"ב-2021.

וליד טאהא: לירון, היעוץ המשפטי, תסבירי את שתי ההצעות בבקשה.

וליד טאהא: נתחיל בראשונה.

לירון אדלר מינקה: בוקר טוב, נעשה את זה אחת אחת.

לירון אדלר מינקה: בשני המקרים אנחנו מדברים בהליך של תיקון לאכרזה על שמורת טבע, שבעצם מבקשת לגרוע שטחים משמורת הטבע, אז אני חושבת שבאמת נעשה את זה אחד אחד ובכל אחד נשמע את הפרטים.

וליד טאהא: אז נתחיל בראשונה.

לירון אדלר מינקה: הנושא הראשון זה אכרזה על שמורת טבע המסרק, בעצם שמורת טבע שנמצאת פה בהרי ירושלים, צמודה ליישוב בית מאיר, ויש שם איזה שהוא צורך בגריעה לצורך תיקון שטחים, אתם רוצים לפרט אתם ממינהל התכנון?

יסמין טלמון: כן, אני יסמין טלמון, אני יועצת של מינהל התכנון, מטפלת בנושא הזה של אכרזות וביטולי אכרזות.

יסמין טלמון: כאן אצלכם בוועדה אתם רואים לצערי רק את הביטולים, את האכרזות אנחנו עושים בלעדיכם על פי החוק.

יסמין טלמון: במקרה הזה של המסרק, יש לנו אישורים פה של השרה להגנת הסביבה, של מועצת גנים וגם של המועצה האזורית מטה יהודה, ואנחנו נזקקים לאישורכם כדי שנוכל להעביר לשרה צו לחתימה על ביטול האכרזה.

יסמין טלמון: חשוב לציין אולי שבתוכנית הזאת, היא בעצם עוסקת בתיקוני גבולות של האכרזה שנעשתה כבר ב- 1969, לפני הרבה שנים באופן לא ממוחשב, ועכשיו מנסים בתוכנית הזאת לעשות איזה שהם דיוקי גבול, לגרוע שטחים מסוימים, חלקם צמודים ליישוב וגם נמצאים בתוכם חלקי בתים נגיד, בית שחלקו בשמורה וחלקו לא בשמורה, אנחנו מנסים לתקן את הדברים האלה, ותוספות מסוימות שמסדירות יותר טוב את הגבול של השמורה כולה, ושל דרך הגישה לשמורה.

לירון אדלר מינקה: בעצם הגריעה נדרשת, כי בזמנו כשעשו את התוכנית וכשהכריזו על השמורה, בעצם הייתה איזו שהיא חפיפה בין שטחי השמורה לשטחי המשבצת של היישוב, נכון זה הסיפור?

יסמין טלמון: כן, היה שרטוט ידני, כמו שהיו עושים לפני 70 שנה, והדיוק כנראה היה פחות אקוטי, אולי נציין את השטחים, הביטול שנדרש בכל השטחים ביחד מסביב זה כשלושה דונם והאכרזה שמתבקשת מאותה תוכנית היא חמישה דונם.

וליד טאהא: יש פה נציג של רשות הטבע?

מירה הולדר אבנרי: כן.

וליד טאהא: תציגי את עצמך בבקשה לפרוטוקול.

מירה הולדר אבנרי: מירה הולדר אבנרי מתכננת מחוז מרכז ברשות הטבע והגנים.

מירה הולדר אבנרי: לגבי הבקשה, אחרי שבדקנו, יש כמה משפחות שנמצאות בשטח ובאמת המבנים שלהם נכנסו לתוך השמורת טבע, ואחרי הרבה מאוד דיונים, בעצם הגענו למצב שהיינו חייבים לאכריז על זה, בשביל לעזור להם כדי שהם יוכלו לבנות את מה שהם רוצים, כי כרגע בלי הגריעה, הם לא יכולים לעשות שום דבר בשטח, ולכן יש חשיבות מאוד גדולה לגריעה הזאת, כדי שהם יוכלו לבנות את מה שהם רוצים.

לירון אדלר מינקה: והשטחים החדשים שרוצים להכריז מה?

מירה הולדר אבנרי: השטחים הם שטחים פתוחים, במקום השטחים, יש שם שני שטחים מאוד גדולים, שאחד באמת יש בנייה של המשפחות שאנחנו היינו צריכים לעצור להם את העבודה, ואחרי ההסכמות שלנו, התוספת זה שטחים פתוחים בשטח שהם קרובים לשמורת טבע, שהם מתחברים לשמורת טבע ובגלל זה בחרנו את השטחים האלה.

לירון אדלר מינקה: אני רוצה רגע להעיר, באמת בדרך כלל ועדת הפנים מאשרת את הנושא של גריעת שטחים, כל הנושא של אכרזה על שמורות חדשות, לא מגיע לוועדת הפנים.

לירון אדלר מינקה: גם בתוכנית הזאת וגם בתוכנית הבאה שנדון עליה בעצם.

וליד טאהא: כן אנחנו מדברים על הגריעה.

לירון אדלר מינקה: אנחנו מדברים על הגריעה, אבל בגלל שיש פה גם אכרזה חדשה שחשוב לנו, חשוב שהוועדה כן תדע שהאכרזה הזאת היא מתקדמת, זאת אומרת שנדע שאנחנו לא רק גורעים, אלא שכן יש לנו אכרזה על השטחים החדשים החלופיים, כן ביקשנו ממינהל התכנון כבר לפנות למשרדים, בתהליך של אכרזה צריך לפנות למשרד החינוך ולמשרד הביטחון בעיקר, כדי לאשר מולם את האכרזה של השטחים הנוספים.

לירון אדלר מינקה: אנחנו ביקשנו ממינהל התכנון שכבר יפנו, למרות שהקריאה עוד לא נעשתה בוועדה, שכבר יפו ויבדקו את הנושא של האכרזה, וגם ביקשנו כן לשמוע עמדות מקצועיות גם של משרד הביטחון וגם של משרד החינוך, או רשות העתיקות בעצם, זה הגוף הרלוונטי לגבי האכרזות.

וליד טאהא: שהוא נמצא תחת משרד החינוך.

לירון אדלר מינקה: כן, אז משרד הביטחון נמצא כאן, תוכלו להתייחס לשמורת המסרק?

אילנית זלינגר: אילנית זלינגר ממשרד הביטחון.

אילנית זלינגר: אני יכולה להגיד שטרם הסתיימה הבדיקה שלנו, אבל על פניו נראה שאין בעיה עם הגריעה.

לירון אדלר מינקה: עם האכרזה?

אילנית זלינגר: עם הגריעה והאכרזה.

וליד טאהא: אנחנו דנים בגריעה?

לירון אדלר מינקה: כן, אבל אני אומרת, בשנים האחרונות, היה דיון בוועדת הפנים בכנסת הקודמת.

וליד טאהא: מה זה אומר, נניח אישרנו את הגריעה והיא אומרת על פניו, על פניו יכול להיות הכל, ואז מה?

וליד טאהא: מה זה אומר לגבי ההחלטה שלנו?

לירון אדלר מינקה: ההחלטה שלנו כבר תהיה בתוקף, כשהוועדה מאשרת את הגריעה, היא מאשרת את הגריעה, ואז ממשיכים בעצם עם התוכנית הלאה, התוכנית מאושרת ואז אפשר ללכת, אחרי שהתוכנית עצמה מאושרת, הולכים הלאה לתהליך של אכרזה לשטחים הנוספים.

לירון אדלר מינקה: זה יהיה יותר מהותי בשמורה השנייה שנדון בה, בשמורת יטבתה ששם באמת השטחים גדולים, פה באמת מדובר על דיוקים של גבולות, חשוב לנו שהאכרזה הזאת תתקדם ותתקדם כמה שיותר מהר, שכן זה עניין די עקרוני.

וליד טאהא: כן, רשות העתיקות נמצאים כאן?

לירון אדלר מינקה: רשות העתיקות בזום.

תמר רביב: בוקר טוב, תמר רביב, אני גם נציגת המשרד להגנת הסביבה, וגם נציגת המשרד במועצת גנים לאומיים.

תמר רביב: גם השרה להגנת הסביבה נתנה את ההסכמה שלה לגריעה ולאכרזה וגם מועצת גנים, אני רק רוצה להגיד שמבחינתנו זה חשוב שיהיה פיצוי, זאת אומרת, גם שטח שנגרע בהקשר הזה, יש פה אותו שטח שיוכרז, למרות שזה לא נעשה באותו תהליך, אנחנו באמת נעמוד על כך שהשטח הזה יתקדם לאכרזה, כדי בעצם לא לאבד את סך השטחים מתוך התוכנית.

וליד טאהא: יש עוד גורמים רלוונטיים לעניין שמבקשים לדבר?

וליד טאהא: גם בזום וגם פה.

אלון טל: רק לדייק, אם הבנתי נכון, מדובר בעצם בתוספת?

וליד טאהא: לא לא מדובר בגריעה ואחרי זה מדברים על תיקונים.

אלון טל: אם הבנתי נכון, שהתהליך של האכרזה יסתיים, השטח שמסך השטח יהיה קצת יותר גדול בשני דונם.

וליד טאהא: אנחנו לא יודעים לאן יסיימו את זה, אנחנו יודעים לגרוע, לאן יסיימו את זה אין לנו מושג, כי מדברים במושגים של על פניו ועל גביו.

לירון אדלר מינקה: אני אגיד שבאמת התהליכים הפורמליים, לא דורשים כבר בשלב הזה.

וליד טאהא: ואנחנו לא נדרשים להתעסק.

לירון אדלר מינקה: אבל בגלל שזה כרוך, כן רצינו לדעת כעמדה מקצועית, לדעת את הכיוון.

אלון טל: זה הקשר כללי, לא אובדן שטחים, אולי אפילו קצת הרחבה.

וליד טאהא: בזום יש לנו מישהו שרוצה לדבר על הסוגייה?

וליד טאהא: אף אחד, אז אני מניח שהנושא הראשון, לירון תקריא את נוסח האכרזה.

לירון אדלר מינקה: אכרזה על שמורת טבע המסרק (תיקון) התשפ"ב - 2022 בתוקף סמכותי לפי סעיפים 22 ו- 26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח – 1998 בהסכמת השרה להגנת הסביבה, המועצה לגנים לאומיים, שמורות טבע ואתרים לאומיים, המועצה האזורית מטה יהודה, ובאישור ועדת הפנים והגנת הסביבה של הכנסת, אני מכריזה לאמור: כאן ימולא תאריך החתימה של שרת הפנים.

וליד טאהא: מי בעד האכרזה על שמורת טבע המסרק, אכרזה על שמורת טבע המסרק (תיקון) התשפ"ב – 2021 כולל התוספת שהקריאה לירון שהיא מופיעה באינטרנט שאיננה בנוסח?

וליד טאהא: האכרזה אושרה

וליד טאהא: אנחנו עוברים לירון להצעה השנייה, << נושא >> הצעת אכרזה על שמורת טבע יטבתה (תיקון) התשפ"ב- 2021.

וליד טאהא: << נושא >> מינהל התיכנון, שוב פעם תציגי את עצמך.

יסמין טלמון: יסמין טלמון, מינהל התיכנון, יועצת.

יסמין טלמון: התוכנית הזאת היא תוכנית של קיבוץ סמר שהוקם אם אני לא טועה ב- 1977.

אלון טל: אחד הקיבוצים החשובים בארץ, אידיאולוגית, כלכלית, חברתית, ממש מופת.

וליד טאהא: אתה מזדהה עם האידאולוגיה שלהם או עם האידאולוגיה של הטבע?

וליד טאהא: יש פה פרדוקס אתה אומר.

אלון טל: אני יכול להרחיב, אבל לקיבוץ יש באמת התחייבות גם לסביבה.

וליד טאהא: אז בוא נשמע את מינהל התכנון, כן תמשיכי.

יסמין טלמון: התוכנית הזאת תואמה באמת עם הרבה מאוד גורמים, היא כבר בצנרת הרבה זמן.

וליד טאהא: מה זה התוכנית הזאת, תגידי מה התוכנית.

יסמין טלמון: מה את מספר התוכנית?

וליד טאהא: לא המספר, מה את רוצה, כמה את רוצה לגרוע?

וליד טאהא: מה אתם רוצים מאיתנו.

יסמין טלמון: אנחנו רוצים לבקש אישורכם לגרוע טבע משמורת טבע.

וליד טאהא: מה השטח?

וליד טאהא: מה גודל השטח?

יסמין טלמון: גודל השטח 950 דונם, בתוכנית הזאת כמו בתוכנית הקודמת יש גם תוספת לשמורה של 393 דונם, אנחנו הצגנו בפניכם ושלחנו אליכם את התשובות, את ההסכמות לגריעה, גם של המועצה האזורית, גם של מועצת גנים וגם של המשרד של השרה להגנת הסביבה, ואנחנו נדרשים לאישורכם.

וליד טאהא: המשרד להגנת הסביבה.

תמר רביב: תמר רביב מהמשרד להגנת הסביבה, כמו בתוכנית הקודמת, התוכנית הזאת נדונה במועצת גנים לאומיים בצורה מפורטת , גם לגבי הצורך בהרחבה של הקיבוץ, גם לגבי אזורים שמועצת גנים לא הסכימה לגרוע בגלל ערכיות אקולוגית, בעצם הוחרג מהבקשה המקורית, אנחנו ניתחנו את האזור, והאזור לגריעה הוא אזור של שטח מופר, שבו תתבצע ההרחבה של הקיבוץ, אזור מופר ולכן הסכמנו לאזור המופר, תוך כדי זה שבעצם יש גם שטח.

וליד טאהא: אזור מופר כלומר, הוא לא היה שמור כשמורה?

תמר רביב: שטח בתוך השמורה שהיה אזור מופר.

וליד טאהא: אז למה מופר?

תמר רביב: בעצם כל הקיבוץ, אנחנו גורעים עכשיו שטח שגם הקיבוץ הקיים נכלל בו, לא רק את ההרחבה.

וליד טאהא: אבל השטח הפנוי למה מופר?

תמר רביב: השטח שמיועד לפיתוח של הרחבה של הקיבוץ הוא אזור שמופר בתוך השמורה.

לירון אדלר מינקה: שמה יש בו?

תמר רביב: גם כן אזור של הסוללות עד כמה שאני יודעת, ואזור שהוא פחות ערכי, את האזורים הערכיים אנחנו לא הסכמנו לגרוע, ובעצם ביקשנו גם כן שתהיה הרחבה של השמורה באזור שהוא כן ערכי, ושם זאת בעצם הבקשה השנייה, שכמובן שתתבצע תוך כדי, אנחנו מקווים שכמה שיותר מהר.

וליד טאהא: אוקי, רשות הטבע והגנים, תציגי את עצמך בבקשה.

רותי נשיץ: רותי נשיץ, רשות הטבע והגנים מחוז דרום.

רותי נשיץ: בהמשך למה שתמר אמרה אני אפרט קצת, הקיבוץ כבר קיים משנות ה- 70, הוא הוקם בתוך השמורה, ואנחנו למעשה, התוכנית הזאת כוללת גם את ההסדרה של היישוב בפועל, וגם ההרחבה, השטחים לפיתוח הטבעי, גם לאזורי המגורים, גם לפיתוח התעשייה של הקיבוץ וכו'.

רותי נשיץ: למעשה היישוב מוקף בסוללות הגנה שמגנים על השטחים החקלאים, וכל השטח שנגרע מתוך השמורה, זה שטח שהוא כלוא באותה סוללת הגנה, שכל הערכי טבע שם, צמחייה וכו' כבר נפגעה.

רותי נשיץ: אז למעשה אנחנו מדברים על שטח שהוא מאוד ברור, שהוא נמצא קרוב יחסית לכביש 90, ויש חשיבות רבה לגרוע אותו כדי שהיישוב יוכל לתפקד ולהתפתח.

רותי נשיץ: בנוסף לזה, השטח שאנחנו ביקשנו בעצם להרחיב אותו ממזרח לכביש 90, הוא מאפשר את כל ההסעה של החולות, מאזור בקעת תמנע, נחל מנגן, נחל ססגון, והוא מזין את החולות של חולות סמר, שהם חולות, לא יודעת אם אתם מכירים, אבל חולות מרשימים מאוד, חשובים מאוד מבחינת הפעילות האקולוגית בערבה הדרומית.

אלון טל: יש מיליוני חרקים ייחודיים שרק נתגלו שמה, שזה המקום היחיד בארץ.

רותי נשיץ: נכון מאוד, בעלי חיים שהם ניזונים ובעצם פעילים בסביבה חולית, ולכן התוכנית הזאת היא מאוד חשובה, אנחנו מבינים גם את הצורך של הקיבוץ להתפתח והגריעה הזאת היא הכרחית, ולצד זה ההרחבה של השמורה.

וליד טאהא: אוקי, ד"ר חנן גינת, ראש המועצה האזורית חבל אילות.

חנן גינת: בוקר טוב, אני שמח למפגש, אני ראש מועצה וגילוי נאות, אני גם חבר קיבוץ סמר.

חנן גינת: מסכים עם כל מה שאלון אמר, ואנחנו בסך הכל - - רק להגיד שמבחינת המועצה אנחנו מאוד בעד, אני חושב שנכון להסדיר את זה, מצד אחד זה חלק מהפיתוח והפיתוח וההתפתחות של קיבוץ סמר, ומצד שני כמו שנאמר פה, הגריעה של השמורת טבע היא במקום שהוא בעיניו הכי פגוע, עם התוספת האפשרית של השמורה ואנחנו מאוד מברכים על זה.

לירון אדלר מינקה: אני רוצה רגע להעלות את השאלה, איך קורה שיש קיבוץ שלם בתוך שמורת טבע?

וליד טאהא: שמתכננים אותו בדיעבד.

לירון אדלר מינקה: לא, זה לא כמו שמורת המסרק שבאמת היה שם טעות ודיוק גבולות ועניין של שרטוט ידני.

אהוד קוגלר: בוקר טוב, אהוד קוגלר, אני חבר קיבוץ סמר, אני הפרויקטור של התוכנית כבר הרבה מאוד שנים, ברוטו 25 שנה, נטו זה 15.

וליד טאהא: איזו תוכנית?

אהוד קוגלר: התוכנית הזאת שאנחנו מדברים עליה, 608-0202986, אני יודע את המספר בעל פה אז זה אומר משהו, בכל אופן לשאלתך, נתחיל מהסוף לשאלה שלך, זו אחת השאלות שאנחנו גם שאלנו את עצמנו מהרגע שהתחלנו לחשוב על התוכנית הזאת ב- 1997, שאנחנו יושבים בעצם בתוך שמורת טבע, והבסיס של הקרקע שלנו היא שמורת טבע, ולא סמל, יש לו סמל ישוב.

אהוד קוגלר: אני מניח שרוב האנשים שיכולים לענות על השאלה שלך כבר לא חיים איתנו, הסוכנות היהודית, והקיבוץ הארצי שהם המיישבים של הקיבוץ בתחילת שנות ה- 70, ולכן לא ברור למה זה לא נגרע אז, כנראה הבנות והסכמות עם רשות שמורות הטבע וגם התנאים היו אחרים, והעובדה שזה לא נגרע.

אהוד קוגלר: המטרה של התוכנית הזאת גם מעבר להכיל את הקיבוץ ולהכין אותו ל- 40, 50 שנה קדימה, גם להסדיר את המצב הקיים של 350 דונם שאנחנו נמצאים שם מ- 1977 שעלינו על הקרקע, תחילת הבנייה התחילה שמה קודם.

אהוד קוגלר: ואני שמח שהגענו לשלב הסופי אחרי שבאמת יסמין ושיתוף פעולה עם רשות שמורות הטבע לדורותיה באזור, וכל הגופים הרלוונטיים כמו שנאמר פה, הגענו להבנות ולהסכמות על הגריעה, על התוספת מצד אחד ועל הגריעה מצד שני, ואני מאוד מקווה שהוועדה המכובדת תאשר את זה, ואנחנו נוכל סוף כל סוף, כי אנחנו באמת כרגע בצוואר בקבוק ואילוצים מאוד קשים של בנייה בתוך הקיבוץ, הקיבוץ כבר מפוצץ ויש עכשיו פרויקט גדול של בניה למגורים באזור שלנו, בניה שהמועצה מארגנת פרויקט שני לבניה למגורים, ואם לא יהיה לנו את השטח הזה, אין לנו מקום לשכונה נוספת של 20 יחידות דיור, שזה הנגלה הראשונה שאנחנו רוצים אותה.

אהוד קוגלר: אז אני מאוד מקווה שזה הגיעה לשולחנכם ובאמת יאושר ונסמן וי על הדבר הזה.

לירון אדלר מינקה: אני כן רוצה רק להעיר בהקשר הזה, שאנחנו נציע לוועדה אולי לעשות איזו שהיא חשיבה, כי מגיעות אלינו תוכניות כאלה.

וליד טאהא: לאישור בדיעבד.

לירון אדלר מינקה: לאישור בדיעבד של מצב קיים.

וליד טאהא: רציתי להגיד לו מי צריך אותנו בכלל, אתם מתקיימים מ- 1977, עושים מה שבא לכם, למה פתאום זה חשוב?

אהוד קוגלר: לא עושים מה שבא לנו, עושים לפי חוק התכנון והבניה.

וליד טאהא: באמצע.

אהוד קוגלר: אנחנו בטח לא יודעים, זה לא אנחנו זה הגופים המייסדים, הם שלא הסדירו את הקרקע, את ה- 35, את הטבה הישנה שאושרה ב- 1982, הם אלה שלא הסדירו את זה מול הרשויות מול המנהל, יחד עם הסכמה עם הרשות, הרשות כנראה הסכימה שהקיבוץ יהיה שמה ולא במקום אחר.

וליד טאהא: האמת שהשאלה לא צריכה להיות מופנית אליך, על כן אל תתאמץ, עזוב, מישהו צריך להבין, שאם בדיעבד לא צריך לבוא, אז אם הם עושים את זה אז שימשיכו בלי, אבל אם באמת רוצים לעבוד מסודר, אז באים לפני שקובעים עובדות, וזה לא הפעם הראשונה שבאים לוועדה לעשות ממנה חותמת גומי.

וליד טאהא: אז אין בעיה, לא שמישהו, עדיף לעשות את זה בצורה מכבדת, גם לעצמם וגם לוועדה.

יסמין טלמון: אני רוצה להוסיף אולי עוד מידע שיכול להיות, באמת אנחנו לא יודעים כמו שאהוד אמר, רוב האנשים שטיפלו בדברים האלה בזמנו לא נמצאים פה בחדר בוודאי.

וליד טאהא: בסדר, אבל מאז עברו הרבה מאוד שנים, אז אפר היה לעשות את זה לפני עשר, לפני 15 שנים, לפני 20 שנים.

וליד טאהא: יש לנו עוד גורמים שרצו לדבר?

וליד טאהא: יש גורמים שמתנגדים לדבר הזה?

וליד טאהא: בזום או כאן אצלנו בוועדה?

וליד טאהא: רשות העתיקות, תרצו לומר משהו בעניין?

לירון אדלר מינקה: את רשות העתיקות חשוב לנו לשמוע שוב, בגלל השטח הנוסף שאמורים לאכריז עליו אחרי שתאושר הגריעה, אז אנחנו רוצים לשמוע את העמדה.

ענת רסיוק: ענת רסיוק, רשות העתיקות, אנחנו עובדים בשיתוף פעולה מלא עם לשכת התיכנון, עם המועצה, עם רשות הטבע והגנים ואנחנו לא רואים בעיה מהותית בשינויים האלה, נדע לטפל בשיתוף פעולה בכל מה שיעלה.

לירון אדלר מינקה: זאת אומרת שנושא האכרזה מבחינת

לירון אדלר מינקה: כם את לא רואה מקום שהוא יעוכב?

ענת רסיוק: תוספת השטחים מכיוון לשטחים החקלאיים היא לא בעייתית.

לירון אדלר מינקה: ומשרד הביטחון גם בהקשר הזה?

לירון אדלר מינקה: אילנית?

אילנית זלינגר: אני רק אומרת שזה שטח שמדובר על ממזרח לכביש 90, ולכן צריך לראות מה עמדת משרד הביטחון בהמשך לגבי התוספת.

וליד טאהא: אז את לא יודעת?

אילנית זלינגר: אמרתי שהבדיקה עוד לא הסתיימה, קיבלנו את זה לפני פחות מחודש או חודש, למשרד הביטחון לוקח יותר זמן לבדוק את הדברים האלה.

וליד טאהא: אבל על פניו לא תהיה בעיה?

אילנית זלינגר: על פניו.

אסתר טרקטינסקי: מלשכת התכנון אפשר להגיב על נושא משרד הביטחון?

וליד טאהא: לשכת התכנון?

וליד טאהא: אז תציגי את עצמך.

אסתר טרקטינסקי: אסתר טרקטינסקי, מחוז דרום, אני מלווה את התוכנית מתחילתה, התוכנית הזאת במלואה עם השטחים לאכרזה, הובאו למשרד הביטחון, הועברו למשרד הביטחון כמו כל תוכנית שדורשת התייחסות מהם, ולא הובאה שום התנגדות.

וליד טאהא: מתי, מתי הובאו?

אסתר טרקטינסקי: מתי הובאו?

אסתר טרקטינסקי: תאריך?

וליד טאהא: היא אומרת שהם ידעו על זה לפני חודש, אז על כן אני שואל.

אסתר טרקטינסקי: לא לא, התוכנית כפי שהיא בתור תוכנית מובאת להתנגדויות כחלק מתהליך התכנון, לפני כן מקיימים.

וליד טאהא: הייתה אמורה להיות מפורסמת מזמן את אומרת, לא ידעתם שיש תוכנית?

לירון אדלר מינקה: לא, יש פשוט שני שלבים, יש שלבים של דיונים במהלך הכנסת התוכנית, וכל הנושא של האכרזה על השמורת טבע אחרי שהתוכנית מאושרת, יש עוד תהליך לקיום האכרזה, שגם בו נדרש הסכמת שר הביטחון.

לירון אדלר מינקה: אז אנחנו מבינים שבמהלך התוכנית עצמה לא הובעו התנגדויות מצד משרד הביטחון?

אילנית זלינגר: נכון.

לירון אדלר מינקה: ולכן על פניו כנראה שלא תהיה מניעה.

לירון אדלר מינקה: השאלה היא אם כל הדברים האלה קורים, האם באמת אפשר יהיה לראות את האכרזה מתקדמת מהר.

אילנית זלינגר: האכרזה מבחינת משרד הביטחון תתקדם כמו כל שאר האכרזות.

וליד טאהא: יש עוד גורמים שירצו להביע דעה בעניין?

חנן גינת: אני רוצה להוסיף שני משפטים.

וליד טאהא: משפט.

אהוד קוגלר: זה עולה עכשיו משני טעמים, קודם כל התוכנית הזאת לוקחת זמן, עד שהדברים מתקדמים לוקחים הרבה זמן, אבל הסיבה העיקרית, עכשיו גם מבחינת הצמיחה של היישובים, כל היישובים בערבה הדרומית כולל קיבוץ סמר ולכן זה כרגע על השולחן, וחשוב מאוד לקדם את זה כמה שיותר מהר, כדי לאפשר את מה שאהוד אמר.

אהוד קוגלר: אני רק רוצה להדגיש, שההרחבה, אפרופו משרד הביטחון, ההרחבה של השמורה זה חיבור של שמורת הטבע, שמורת יטבתה לחולות סמר, ההרחבה המבוקשת, האכרזה החדשה שאנחנו הסכמנו קיבוץ סמר להיות שותפים אליה ולתמוך בה, שזה צמוד דופן לשטחים החקלאים שלנו, זה המשך של שמורת טבע יטבתה, שמורת החי בר, וחיבורה לשמורת חולות סמר.

וליד טאהא: חברי הכנסת, לפני שלירון תקריא את האכרזה, מוסי רז אתה רוצה לומר משהו?

מוסי רז: כן, אני בעד.

וליד טאהא: זה תגיד בהצבעה, חבר הכנסת אלון טל.

אלון טל: אני מבקש לברך את תושבי קיבוץ סמר, שהלוואי והאכרזה הזאת תיתן להם את היציבות והוודאות להמשיך לצמוח ולפתח חברה למופת, ולשמש דוגמא לכולנו על מה זה עזרה הדדית ומה זה כלכלה הוגנת, ומה זה תושייה בחיים מקיימים במדבר.

אלון טל: אני שמח, כבוד יו"ר המועצה האזורית ד"ר גינת, אני חושב שגם קודמך בתפקיד גם כן ראה לנכון לראות ברשות הטבע והגנים לא כגורם עוין, אלא כשותף באמת, ואני שמח שגם רשות הטבע והגנים יודעים איך לפרגן, אז אין אלא להרים ידיים בעד תוכנית חשובה וטובה.

וליד טאהא: עוד מעט נרים ידיים, אנחנו לא בשלב הזה.

מוסי רז: בהצבעה מרימים יד.

וליד טאהא: לירון תקריא את נוסח האכרזה.

לירון אדלר מינקה: אכרזה על שמורת טבע יטבתה (תיקון) התשפ”ב - 2022 בתוקף סמכותי לפי סעיפים 22 ו- 26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח – 1998, בהסכמת השרה להגנת הסביבה, המועצה לגנים לאומיים, שמורות טבע ואתרים לאומיים, המועצה האזורית חבל אילות, ובאישור ועדת הפנים והגנת הסביבה של הכנסת, אני מכריזה לאמור:

וליד טאהא: תודה רבה לירון, אני מעלה להצבעה את האכרזה על שמורת טבע יטבתה (תיקון) התשפ"ב – 2021, כולל תיקון שתי המילים שציינה לירון.

וליד טאהא: האכרזה אושרה אני מכריז שהאכרזה על שמורת טבע יטבתה עברה בוועדה.

וליד טאהא: אני רוצה להודות לכל המשתתפים, הישיבה נעולה.